পারমাণবিক বিদ্যুৎকেন্দ্র স্থাপনে বাংলাদেশ ও রাশিয়ার মধ্যে চুক্তি : পাবনার রূপপুরে দেশের প্রথম পারমাণবিক বিদ্যুৎকেন্দ্র স্থাপনে ২ নভেম্বর ২০১১ বাংলাদেশ ও রাশিয়ার মধ্যে চূড়ান্ত চুক্তি স্বাক্ষরিত হয়। বাংলাদেশের প্রধানমন্ত্রীর কার্যালয়ে সাত দফার এ চুক্তি স্বাক্ষর করেন বাংলাদেশের পক্ষে বিজ্ঞান এবং তথ্য ও যোগাযোগ প্রযুক্তি প্রতিমন্ত্রী ইয়াসেফ ওসমান এবং রাশিয়ার পক্ষে সে দেশের সাবেক প্রধানমন্ত্রী ও বর্তমান রাষ্ট্রীয় পরমাণু করপোরেশনের প্রধান সের্গেই ভি কিরিয়েস্কা। চুক্তি অনুযায়ী রূপপুরে দু’টি ইউনিটে মোট ২০০০ মেগাওয়াট ক্ষমতার একটি পারমাণবিক বিদ্যুৎকেন্দ্র স্থাপন করা হবে। এতে আনুমানিক ব্যয় হবে ১৫০ থেকে ২০০ কোটি মার্কিন ডলার যা রাশিয়া রাষ্ট্রীয় ঋণ হিসেবে জোগান দেবে।